
Tisztelt Képviselő-testület!

Martfű Város Önkormányzatának Képviselő-testülete legutóbb a 2016. április 28-i ülésén vizsgálta felül a hatályos önkormányzati rendeleteit, amelynek elvégzése ismét indokolttá vált.
A jogalkotásról szóló 2010. évi CXXX. törvény 22. §-a alapján az önkormányzati rendeletek felülvizsgálatáról  a jegyző gondoskodik az alábbi szempontok alapján:

a) az elavult, szükségtelenné vált,
b) a jogrendszer egységébe nem illeszkedő,
c) a szabályozási cél sérelme nélkül egyszerűsíthető, a jogszabály címzettjei számára gyorsabb, kevésbé költséges eljárásokat eredményező szabályozással felváltható,
d) a normatív tartalom nélküli, tartalmilag kiüresedett vagy egyéként alkalmazhatatlan, vagy
e) az indokolatlanul párhuzamos, vagy többszintű szabályozást megvalósító

jogszabályi rendelkezéseket hatályon kívül kell helyezni, illetve módosítani szükséges.

A törvényi előírásoknak megfelelően ismét áttekintettük az előterjesztés mellékletét képező hatályos helyi önkormányzati rendeleteket és javaslatot teszünk az elavult, szükségtelenné vált, vagy normatív tartalom nélküli, tartalmilag kiüresedett rendeletek hatályon kívül helyezésére. 
A felülvizsgálat kiterjedt azon rendeletekre is, amelyek érdemi szabályozást tartalmaznak, azonban rendelkezései már végrehajtottá váltak, vagy a magasabb szintű jogszabályok változásai miatt módosításuk, illetve új rendelet alkotása szükséges.

A felülvizsgálat eredményeként tett megállapítások:

I. Hatályon kívül helyezendő rendeletek:


1) 25/2013.(XII.6.) önkormányzati rendelet
a közigazgatási hatósági eljárásban az elektronikus ügyintézésről,

2) 1/2015.(II.27.) önkormányzati rendelet
az önkormányzat 2015. évi költségvetésének megállapításáról

3) 1/2016.(II.26.) önkormányzati rendelet 
az önkormányzat 2016. évi költségvetésének megállapításáról

4) 5/2016.(IV.29.) önkormányzati rendelet
az önkormányzat 2015. évi költségvetésének végrehajtásáról

5) 1/2017.(II.24.) önkormányzati rendelet 
az önkormányzat 2017. évi költségvetésének megállapításáról

6) 5/2017.(IV.28.) önkormányzati rendelet 
az önkormányzat 2016. évi költségvetésének végrehajtásáról  

7) 7/2018.(IV.27.) önkormányzati rendelet 
az önkormányzat 2017. évi költségvetésének végrehajtásáról 

[bookmark: _GoBack]Az 1) pontban foglalt rendelet hatályon kívül helyezése azért indokolt, mert a felhatalmazást tartalmazó, az adózás rendjéről szóló 2003. évi XCII. törvény is hatályon kívül helyezésre került, mivel 2018. január 1-től az önkormányzati adóhatóság előtt intézhető adóügyek valamennyi adózó számára teljes egészében elektronikus úton intézhetővé váltak. A kapcsolattartás formáját és módját az adóigazgatási rendtartásról szóló 2017. évi CLI törvény, az adózás rendjéről szóló 2017. évi CL. törvény, valamint az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény szabályozza.

Az 3-7) pontban foglalt rendeletek végrehajtottá váltak, így hatályon kívül helyezésükről intézkedni szükséges.

A hatályos rendeletek tartalmi felülvizsgálatát követően az alábbi rendeletek módosítása szükséges, elsősorban a magasabb szintű jogszabályok, illetve a helyi társadalmi viszonyok változása, valamint a Nonprofit Kft megszűnésével kapcsolatos szervezeti változások következtében.

II. Módosítandó rendeletek:

1) 10/1996. (V.17.) rendelet
a település „Környezetvédelmi Alap”-járól,

2) 7/2006. (IV.27.) rendelet
a Helyi Építési Szabályzatról,

3) 32/2006.(XII.15.) rendelet 
a Martfű Városi Könyvtár könyvtárhasználati szabályzatáról,

4) 20/2008.(XI.28.) rendelet 
a település környezetvédelmének szabályairól,

5) 14/2009. (X.1.) rendelet
az állattartás szabályairól

6) 1/2011. (I.28.) rendelet
a helyi vállalkozásfejlesztési alapról,

7) 8/2012. (III.7.) rendelet
Martfű Város Önkormányzata vagyonáról és vagyongazdálkodásáról, 

8) 9/2014.(IV.9.) önkormányzati rendelet
a hulladékgazdálkodási közszolgáltatásról,

9) 19/2016.(IX.30.) önkormányzati rendelet
a közterületek fellobogózásáról,

10) 27/2016.(XI.25.) önkormányzati rendelet
az önkormányzati tulajdonú lakások és helyiségek bérletéről,

11) 28/2016.(XI.25.) önkormányzati rendelet
a település környezetvédelmének szabályairól,

12) 10/2017.(V.26.) önkormányzati rendelet
a településfejlesztéssel, településrendezéssel összefüggő partnerségi egyeztetés helyi szabályairól,


Ezen rendeletek módosítására vonatkozó előterjesztéseket folyamatosan, de legkésőbb 2019. december 31-ig a Képviselő-testület elé terjesztjük. 

Kérem a Tisztelt Képviselő-testületet, hogy az alábbi határozati javaslat elfogadásával  szíveskedjen jóváhagyni az önkormányzati rendeletek felülvizsgálatát, valamint ezzel egyidejűleg a mellékelt rendelet-tervezet jóváhagyásával a deregulációt is szíveskedjen elvégezni. 

Határozati javaslat: 

Martfű Város Önkormányzata Képviselő-testületének

……../2019. (……..) határozata
az önkormányzati rendeletek felülvizsgálatáról 

Martfű Város Önkormányzatának Képviselő-testülete megtárgyalta az önkormányzati rendeletek felülvizsgálatáról szóló előterjesztést, mely alapján az alábbi döntést hozta: 

 Martfű Város Önkormányzata Képviselő-testületének az

1) 10/1996. (V.17.) rendelet
a település „Környezetvédelmi Alap”-járól,

2) 7/2006. (IV.27.) rendelet
a Helyi Építési Szabályzatról,

3) 32/2006.(XII.15.) rendelet 
a Martfű Városi Könyvtár könyvtárhasználati szabályzatáról,

4) 20/2008.(XI.28.) rendelet 
a település környezetvédelmének szabályairól,

5) 14/2009. (X.1.) rendelet
az állattartás szabályairól,

6) 1/2011. (I.28.) rendelet
a helyi vállalkozásfejlesztési alapról,

7) 8/2012. (III.7.) rendelet
Martfű Város Önkormányzata vagyonáról és vagyongazdálkodásáról, 

8) 9/2014.(IV.9.) önkormányzati rendelet
a hulladékgazdálkodási közszolgáltatásról,

9) 19/2016.(IX.30.) önkormányzati rendelet
a közterületek fellobogózásáról,

10) 27/2016.(XI.25.) önkormányzati rendelet
az önkormányzati tulajdonú lakások és helyiségek bérletéről,

11) 28/2016.(XI.25.) önkormányzati rendelet
a település környezetvédelmének szabályairól,

12) 10/2017.(V.26.) önkormányzati rendelet
a településfejlesztéssel, településrendezéssel összefüggő partnerségi egyeztetés helyi szabályairól,

szóló rendeleteit a helyi társadalmi viszonyok, a Nonprofit Kft megszűnésével kapcsolatos szervezeti változások, valamint a magasabb szintű jogszabályok változása miatt módosítani szükséges.

A rendelet módosításokat folyamatosan, de legkésőbb 2019. december 31. napjáig a Képviselő-testület elé be kell terjeszteni. 

Felelős: Szász Éva jegyző 


Erről értesülnek: 
1. JNSZ Megyei Kormányhivatal, Szolnok,  
2. Valamennyi Képviselő, Helyben,
3. Irattár.

Martfű, 2019. május 15.

Szász Éva 
jegyző

Látta: Dr. Papp Antal 
           polgármester

